EkBass/fiwiki-20250220-pages-articles huggingface dataset:
John Geddert

John Geddert (k. 25. helmikuuta 2021) oli Yhdysvaltain olympiajoukkueen voimisteluvalmentaja. Häneen nostettiin syytteitä ihmiskaupasta ja seksuaalisesta häirinnästä, yhteensä 24 eri syytettä. Hän teki itsemurhan ennen oikeudenkäynnin alkamista. Geddert oli olympiajoukkueen valmentaja samaan aikaan kun sen lääkärinä toimi Larry Nassar joka sai vuonna 2018 yhteensä 175 vuoden tuomion seksuaalisista hyväksikäytöistä joita oli tapahtunut Geddertin voimisteluklubilla. ==Lähteet== Luokka:Yhdysvaltalaiset urheiluvalmentajat Luokka:Itsemurhan tehneet Luokka:1950-luvulla syntyneet Luokka:Vuonna 2021 kuolleet
Oskari Heikkinen

Oskari Heikkinen, kutsumanimiltään Iso-Ossippa tai Vuonan Ossippa, oli itäkarjalaisten kansannousussa talvella 1921–1922 sotinut karjalainen metsäsissi. Hän kunnostautui erityisesti kansannousun pohjoisrintamalla Kokkosalmen taisteluissa. Metsäsissien aseistus oli puutteellista ja konetuliaseita oli vähän. Kooltaan suuri ja tunnettu karjalainen voimamies Heikkinen tunnettiin erityisesti aseenaan käyttämästään Lewis-pikakivääristä, karjalaiselta nimeltään Luiskanasta. Aseeseen hän oli saanut koulutuksen Vienan Väliaikaisen hallituksen aikana. Hänet tunnettiin edesottamuksistaan rintaman molemmin puolin, niin sissien kuin venäläisten piirissä. == Lähteet == Luokka:Karjalaiset henkilöt Luokka:Suomen heimosodat Luokka:Syntymävuosi puuttuu Luokka:Kuolinvuosi puuttuu
Tottenham Hotspur FC Women

Tottenham Hotspur FC Women on englantilainen naisten jalkapalloseura, joka perustettiin vuonna 1985 nimellä Broxbourne Ladies. Kaudelle 1991–1992 se otti käyttöön nimen Tottenham Hotspur. Joukkue nousi pääsarjana toimivaan FA:n naisten superliigaan kaudeksi 2019–2020. Se sijoittui ensimmäisellä kaudellaan 12 joukkueen superliigassa seitsemänneksi. Toisella kaudellaan Tottenham oli kahdeksas, kaudella 2021–2022 viides ja kaudella 2022–2023 yhdeksäs. Joukkueen valmentajana toimi vuodesta 2007 Karen Hills, ja vuodesta 2011 hänen parinaan oli Juan Amoros. He saivat potkut marraskuussa 2020, ja uudeksi valmentajaksi nimitettiin Rehanne Skinner. Heinäkuussa 2023 valmentajaksi palkattiin Robert Vilahamn. == Edustusjoukkue == :Päivitetty 11. toukokuuta 2024 == Lähteet == Luokka:Lontoon jalkapalloseurat Luokka:Englantilaiset naisten jalkapalloseurat
Life Support

Life Support on yhdysvaltalaisen laulajan Madison Beerin esikoisalbumi, joka julkaistiin 26. helmikuuta 2021. == Kappaleet == # # # # # # # # # # # # # # # # # == Lähteet == == Aiheesta muualla == * Life Support Discogsissa Luokka:Vuoden 2021 esikoisalbumit
I Don’t Feel Hate

I Don't Feel Hate on saksalaisen laulajan Jendrikin esittämä kappale, jolla hän edusti Saksaa vuoden 2021 Eurovision laulukilpailussa Rotterdamissa. Sen tuotti Christoph Oswald. Kappale kilpaili Euroviisujen finaalissa, jossa se sai kolme pistettä ja saavutti sijan 25. == Lähteet == Luokka:Saksan euroviisuedustuskappaleet Luokka:Vuoden 2021 euroviisuedustuskappaleet
Äänitaso

Äänitaso (melun yhteydessä melutaso, myös äänentaso) on ihmisen kuuloaistimuksen tyyliin taajuuspainotettu äänenpainetaso. Äänitason yksikkö on desibeli. Äänitasoa mitataan äänitasomittarilla. Äänitason vertailutaso on 20 μPa paine 1 kHz taajuudella. Kymmenkertaista painetta vastaa 20 dB suurempi tason arvo.Sound Level Measurement and Analysis, sivut 2 ja 13; DEWESoft 2000-2023 Äänitason mittauksessa käytetään painotussuodattimia, jotka muuttavat taajuusvastetta. Yleisesti käytetään A- ja B-suodattimia: A-suodattimella mitattu äänitaso on "A-äänitaso", C-suodattimella mitattua "C-äänitaso". Näin mittaustulokset vastaavat paremmin ihmiskorvan kuuloherkkyyttä. Melun mittauksessa painotettu tulos vastaa paremmin kuulovaurioriskiä.Äänitaso; Termipankki.fi == Lähteet == Luokka:Akustiikka Luokka:Suureet
Sultamisilliini

Sultamisilliini (C25H30S2N4O9) on penisilliineihin kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Sultamisilliini on aihiolääke, joka metaboloituu ihmiselimistössä nopeasti ampisilliiniksi ja sulbaktaamiksi. Ampisilliini estää muiden penisilliinien tavoin bakteerien soluseinän biosynteesiä ja sulbaktaami estää bakteerien beetalaktamaasientsyymien toimintaa ja täten parantaa ampisilliinin tehoa. Sultamisiliini tehoaa samoihin bakteereihin kuin ampisilliinikin. Lääkeaine annostellaan tablettina. Sitä voidaan käyttää muun muassa hengitystieinfektioiden, korvatulehdusten, pehmytkudostulehdusten, umpilisäkkeen tulehduksen ja tippurin hoidossa. ==Haittavaikutukset== Sultamisilliini voi aiheuttaa haittavaikutuksenaan ripulia. ==Lähteet== Luokka:Penisilliinit
Ecgfrith (Mercian kuningas)

Ecgfrith (k. 17. joulukuuta 796) oli isänsä kuningas Offan kuoleman jälkeen Mercian kuningas muutaman kuukauden ajan vuonna 796 sekä Kentin kuningas 785–796. Anglosaksien kronikan mukaan hänet kruunattiin ja pyhitettiin Offan kanssakuninkaaksi jo vuonna 787. Merciassa suoritettiin sen jälkeen myös ”puhdistuksia”, joissa raivattiin tieltä Ecgfrithin mahdollisia kilpailijoita, jotka olisivat saattaneet vaatia kruunua Offan kuoltua. Ecgfrithin pyhitys tapahtui luultavasti Lichfieldin vastavalitun arkkipiispa Hygeberhtin johdolla. Anglosaksien kronikan mukaan Ecgfrith hallitsi isänsä kuoleman jälkeen 141 päivää. ==Lähteet== Luokka:Englannin anglosaksikuninkaat Luokka:Vuonna 796 kuolleet
Pragya Prasun

Pragya Prasun on intialainen kansalaisaktivisti, joka ajaa happoiskujen uhrien oikeuksia. Hän joutui happoiskun uhriksi 23-vuotiaana vuonna 2006 melkein kaksi viikkoa naimisiinmenonsa jälkeen. Hyökkääjä oli häneen kiintynyt mies, joka pettyi hänen avioiduttuaan toisen miehen kanssa. Vuonna 2013 hän perusti kansalaisjärjestön, joka auttoi happoiskujen uhreja saamaan apua ja hoitoa. Hänelle myönnettiin Intian korkein naisten kunniamerkki Nari Shakti Puraskar vuonna 2019. Hänen perustamansa Atijeevan Foundation -järjestö on auttanut vuoteen 2020 mennessä noin 250 henkilöä. Prasun oli junamatkalla Delhiin vuonna 2006, kun hänen kaukainen sukulaisensa, joka halusi avioitua hänen kanssaan, heitti yöllä happoa hänen päällensä. Vaunuosastossa oli lääkäri, joka tunnisti, että hyökkäyksessä oli käytetty happoa. Muut matkustajat auttoivat häntä kaatamalla vettä hänen päällensä 45 minuutin ajan, kunnes hän pääsi sairaalaan. Hän oli vasta-avioitunut, minkä vuoksi hän tunsi häpeää ja ajatteli avioliittonsa tuhoutuvan happoiskun myötä. Hän yritti pitää aviomiehensä kaukana ja uskoi pilanneensa tämän elämän. Aviomies oli ymmärtäväisempi eikä jättänyt häntä, he saivat ensimmäisen tyttärensä vuonna 2009. Happoiskun seurauksena Prasunin kasvot vammautuivat, toinen silmä sokaistui ja vain yksi korva toimi. Iskun tekijä sai 4,5 vuotta vankeutta, mitä Prasun piti aivan liian vähäisenä kärsimyksiinsä nähden. Atijeevan Foundation -järjestö, jonka Prasun perusti auttamaan happoiskujen uhreja, on tarjonnut ilmaisia leikkauksia, koulutustilaisuuksia ja ammattikoulutusta uhreille. Prasunin mukaan syynä sukupuolittuneeseen väkivaltaan on patriarkaalinen yhteiskunta. Hänen mukaansa Intia ei ole huomioinut happoiskujen uhrien oikeuksia riittävästi vaan uhreja auttavat ainoastaan muutamat järjestöt. Hän on kiitollinen Meghna Gulzarin ohjaamalle elokuvalle Chhapaak, jossa Deepika Padukone näytteli happoiskuselviytyjänä. Hänen mukaansa elokuva on lisännyt tietoisuutta ja ymmärrystä happoiskujen uhreja kohtaan. == Lähteet == Luokka:Intialaiset kansalaisaktivistit Luokka:Syntymävuosi puuttuu Luokka:Elävät henkilöt
Eadberht III Præn

Eadberht III Præn (k. 798) oli Kentin kuningas 796–798. Eadberht on ilmeisesti alun perin pappi, joka asui maanpaossa Kaarle Suuren hovissa nimellä Odberht. Anglosaksien kronikan mukaan Eadberht palasi Kentiin vuonna 796, luultavasti pian Mercian kuninkaan Ecgfrithin kuoleman jälkeen. Eadberht julistautui Eadberht Præniksi, Kentin kuninkaaksi, ja lyötti Canterburyssa omia kolikoitaan. Anglosaksien kronikan mukaan Mercian kuningas Coenwulf hyökkäsi Kentiin vuonna 798 ja työntyi joukkoineen aina Romney Marshiin asti. Coenwulf vangitsi Eadberhtin, sokeutti tämän ja katkaisi tältä kädet. Sen jälkeen Eadberht vietiin sidottuna Merciaan. ==Lähteet== Luokka:Englannin anglosaksikuninkaat Luokka:Vuonna 798 kuolleet
Pekka Tiainen (valtiopäivämies)

Pekka Tiainen (1827 – 9. joulukuuta 1882 Parikkala) oli suomalainen maanviljelijä ja valtiopäivämies. Talollinen, lautamies Tiainen oli talonpoikaissäädyssä Kurkijoen tuomiokunnan edustaja valtiopäivillä 1867. Hän oli valtiopäivillä lakivaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1827 syntyneet Luokka:Vuonna 1882 kuolleet
Aatami Tiilikainen

Aatami (Adam) Tiilikainen (20. joulukuuta 1834 Liperi – 26. helmikuuta 1899 Kuusjärvi)Geni: Aatami Tiilikainen Viitattu 26.2.2021. oli suomalainen maanviljelijä ja valtiopäivämies. Aatami Tiilikaisen vanhemmat olivat Antti Antinpoika Tiilikainen ja Maria Juvonen ja puoliso Leena Stiina Juvonen. Talollinen Tiilikainen Liperistä oli talonpoikaissäädyssä Liperin tuomiokunnan edustaja valtiopäivillä 1867. Hän oli valtiopäivillä valitsijamies ja talousvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1834 syntyneet Luokka:Vuonna 1899 kuolleet
Jonas Vitikkala

Jonas (Joonas) Vitikkala (Vitikka, Witikkala) (28. tammikuuta 1833 Jämsä – 7. tammikuuta 1907 Jämsä)Geni: Joonas Joonaanpoika Vitikkala (Honkanen) Viitattu 26.2.2021. oli suomalainen maanviljelijä ja valtiopäivämies. Vitikkalan vanhemmat olivat Joonas Tapaninpoika Honkanen ja Hedvig Maria Juhontytär Honkanen ja puolisot Kristiina Juhontytär Vitikka ja Kustaava Mathilda Matintytär Sundén. Talollinen, kunnallismies Vitikkala oli talonpoikaissäädyssä Jämsän tuomiokunnan edustaja valtiopäivillä 1867. Hän oli valtiopäivillä valitsijamies ja talousvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1833 syntyneet Luokka:Vuonna 1907 kuolleet
Vladimir Kiškun

Vladimir Kiškun () (s. 5. marraskuuta 1951 Leningrad) on venäläinen entinen seiväshyppääjä, joka edusti urallaan Neuvostoliittoa. Kiškunin menestysvuodet ajoittuivat 1970-luvulle. Hän saavutti uraallaan Euroopan mestaruuden vuonna 1974 ja kolme Neuvostoliiton seiväsmestaruutta. Vladimir Kiškun aloitti urheilu-uransa Leningradissa 1960-luvulla seuranaan Leningradin Zenith. Hänen valmentajanaan toimi entinen huippuhyppääjä Vanadi Rosenfeld. Vuonna 1968 Kiškun saavutti hopeaa juniorien Euroopan mestaruuskisoissa Itä-Saksan Leipzigissa tuloksella 460 maanmiehensä Juri Isakovin voittaessa 10 cm:ä paremmalla tuloksella. Ensimmäisen kerran Kiškun saavutti kansallista menestystä aikuisten tasolla sijoittumalla kolmanneksi Neuvostoliiton mestaruuskisoissa 1972 tuloksella 510 kokeneen Gennadi Bliznetsovin voittaessa tuloksella 520 cm. Ensimmäisen Neuvostoliiton mestaruuden hän saavutti vuonna 1974 tuloksella 535 cm. Tällä tuloksella hän oli vasta neljäs EM-kisoja edeltävässä tilastossa edellään Puolan Tadeusz Ślusarski ja Wojciech Buciarski ja Ruotsin Kjell Isaksson. Itse kisoissa Roomassa Kiškun voitti Euroopan mestaruuden tuloksella 535 cm eli sama tulos kuin hänen ennätyksensä Puolan Władysław Kozakiewicz tullessa samalla tuloksella hopealle. Pian sen jälkeen hän paransi silloista ennätystään Länsi-Saksan Münchenissä tulokseen 540 cm. Kiškunin uralla tuli kansallista menestystä eli hän voitti vuosien 1975 ja 1977 Neuvostoliiton mestaruudet. Vuoden 1976 olympialaiset Montrealissa eivät sujuneet häneltä odotusten mukaan, vaikka hän hyppäsi ennen olympiakisoja toukokuussa uuden Neuvostoliiton ennätyksen 550 cm. Itse olympiakisoissa Kiškun selvisi loppukilpailuun, mutta yritykset korkeudesta 540 cm eivät tuottaneet tulosta, joten hänen tuloksekseen jäi 520 cm ja sijoitus oli 13. Vuoden 1977 Neuvostoliiton mestaruus tuli Kiškunille ennätyksellä 555 cm, joka jäikin hänen uransa parhaaksi tuloksekseen. ==Lähteet== * ===Viitteet=== Luokka:Neuvostoliittolaiset seiväshyppääjät Luokka:Vuonna 1951 syntyneet Luokka:Elävät henkilöt
Alaskan saamelaiset

Alaskan saamelaiset ovat kansanosa, joka on muuttanut Skandinaviasta Yhdysvaltoihin, nimenomaan Alaskaan. Suurimmat muuttoaallot olivat vuosina 1894 ja varsinkin 1898. Muuttajia oli muun muassa Kautokeinosta ja Enontekiöltä ja määränpää oli Teller. Matkareitti kulki Norjasta New Yorkiin, sieltä junalla Seattleen ja loppumatka Tyynen valtameren kautta. Heidän mukanaan kulki myös yli 500 poroa sekä koiria. Osa muuttajista palasi takaisinkin Saamenmaalle. Alun perin muutto tapahtui Yhdysvaltain liittovaltion kutsusta, ja tarkoituksena oli saada saamelaiset opettamaan nälänhädästä kärsiville inuiteille poronhoitoa, kun troolarit olivat vieneet näiltä perinteisiä pyyntielinkeinoja, ja alkuperäisväestö oli vähentynyt myös eurooppalaisten tuomien tarttuvien tautien vuoksi. Tehtävänä oli myös muun muassa kullankaivajien ruokahuolto. Yhdysvallat lupasi myös rahallisia korvauksia muuttajille. On huomattava, että itse saamelaisten muuton syynä Atlantin taa ei ollut sama kuin esimerkiksi monilla suomalaisilla, toisin sanoen he eivät lähteneet pakoon omia olosuhteitaan tai työttömyyttä. == Porotalous == Poroja korvamerkitsivät sekä saamelaiset että Alaskan alkuperäiskansat, mutta siinä oli ongelmia omistuskysymyksen kanssa kirkkojen lähetyskoulujen valvoessa tilannetta. Vuonna 1914 laskettiin poroja olevan Alaskassa jo yli 50 000 ja vuonna 1930 peräti 700 000, ja jäkäläkanta taantui. Lisäksi poroja risteytyi villien karibujen kanssa. Alueelle ilmaantui myös suuromistajia, joista tunnetuimpana pidetään Carl J. Lomenia. Porojen merkitseminen loppui vuonna 1916. Yhdysvaltojen porolaki (englanniksi Reindeer act) vuodelta 1937 katsoo, että peurat ovat villieläimiä ja kuuluvat valtiolle ja että Alaskan alkuperäiskansoilla on niihin oikeutensa, jotka ovat hieman epäselviä. Kyse on lähinnä villinä elävän karibun metsästyksestä sekä lihan ja sittemmin myös jossain määrin poronsarviuutteen myynnistä. Laki ei erottele poroa ja karibua toisistaan, joten se sulkee pois saamelaisten oikeudet poroihin. == Kulttuuriperintö == Saamelaisten jälkeläisillä on yhä perinteitä muun muassa Oregonissa. Perinteitä ylläpitää muun muassa Sami Cultural Center of North America. Oulun yliopiston professori Pekka Sammallahti on nauhoittanutut viimeisten pohjoissaamea osanneiden 1800-luvulla Alaskaan muuttaneiden saamelaisten jälkeläisten puhetta vuonna 1980. == Lähteet == Luokka:Saamelaiset Luokka:Siirtolaisuus Yhdysvaltoihin Luokka:Alaskan historia
Heikki Ylinen

Heikki Ylinen (21. elokuuta 1818 Kuortane – 15. helmikuuta 1887 Kuortane)Geni: Heikki Ylinen Viitattu 26.2.2021. oli suomalainen maanviljelijä ja valtiopäivämies. Talollinen Heikki Ylisen vanhemmat olivat Johannes ja Anna Ylinen ja puoliso Elisabeth Ylinen. Heikki Ylinen oli talonpoikaissäädyssä Alavuden tuomiokunnan edustaja valtiopäivillä 1867. Hän oli valtiopäivillä säädyn yksityisen valitusvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1818 syntyneet Luokka:Vuonna 1887 kuolleet
Somalimaan maahanmuutto ja rajavalvonta

Somalimaan maahanmuuttovirasto "(SIBC)" tai Somalimaan maahanmuutto ja rajavalvonta ( ) ( Arabia : دائرة الهجرة ومراقبة الحدود صوماليلاندي) on Somalimaan hallituksen virasto sisäasiainministeriön alaisuudessa, ja se on myös tärkein viranomainen Somalimaan maahanmuuttolakien täytäntöönpanossa ja täytäntöönpanossa. SIBC säätelee viisumihakemusten, maahantulo- ja oleskelulupien tutkimista ja hyväksymistä Somalimaassa. Virastoa johtaa prikaatikenraali. Nykyinen prikaatikenraali on Mohamed Osman Aalin (Dayib). Maahanmuuttovirasto on vastuussa myös Somalimaan passien myöntämisestä. == Viisumin saaminen == Seuraavaan luokkaan A kuuluvat hakijat tai matkustajat voivat saada maahantuloviisumin saapuessaan kaikkiin Somalimaan satamiin. A-luokka: * Diplomaattisen passin haltijat. * YK: n passinhaltijat. * Kansallisen palvelupassin haltijat. * Matkustajat monenvälisistä virastoista, kuten EU, AU, Maailmanpankki, USAID, IGAD jne. * Kaikki kansainväliset kansalaisjärjestöt ovat rekisteröityneet suunnitteluministeriöön. * Somalimaan hallituksen kutsumien virallisten ulkomaanedustustojen jäsenet. * Somalimaan kauppaministeriön kutsumat yrityssijoittajat. * Somalian etninen alkuperä ulkomaisten matkustusasiakirjojen kanssa. * Seuraavien maiden matkustajat voivat saada viisumin saapuessaan. Europian Contries, Kanada, Yhdysvallat, Brasilia, Kiina, Venäjä, Turkki, Egypti, Etelä-Afrikka, Marokko, Tunisia, Persianlahden yhteistyöneuvoston (GCC) jäsenet, kuten Saudi-Arabia, Arabiemiirikunnat, Bahrain, Qatar, Oman, Kuwait ja IGAD-alueen maat . B-luokka: * Kaikilta muilta hakijoilta vaaditaan heidän kansalaisuudestaan riippumatta viisumi kyseiseen liike-, matkailu-, terveys-, koulutus-, kauttakulkuviisumiin jne., Jotta he voisivat hakea heitä ennen saapumistaan maahanmuuttoviraston pääkonttoriin paikallisten edustajiensa tai heidän vastaavansa Somalimaan diplomaattisen edustuston kautta toimistot asuinmaassaan. * Hakijat, joille ei ole myönnetty viisumia saapuessaan, ovat saatavissa Somalimaan diplomaattisen edustuston toimistoista, kuten (Lontoo, Arabiemiirikunnat, Nairobi, Addis Abeba, Djibouti jne.). Lisäksi viisumilomakkeet ovat saatavissa Maahanmuuttoviraston verkkosivustolta. == Passin saaminen == Somalimaan passin myöntää Somalimaan maahanmuutto- ja rajavalvonta. ==Lähteet== Luokka:Valtion virastot Luokka:Somalimaa
Venäjän presidentinvaali 2004

Venäjän presidentinvaali 2004 oli Venäjällä 14. maaliskuuta 2004 järjestetty vaali. Nykyinen presidentti Vladimir Putin pyrki toiseen täyteen nelivuotiskauteen. Hänet valittiin jatkokaudelle 71,9% ääniosuudella. ==Lähteet== Luokka:Vuoden 2004 vaalit 2004
Helgeboda

Helgeboda on kylä Kemiönsaaren kunnassa. Kylä sijaitsee Kemiön luoteislaidalla meren rannalla. Helgebodan kyläkeskus sijoittuu purojen Helgebodabäcken ja Rudåbäcken väliin. Purojen ympäristö on tasaista peltomaata, joiden väliin jää kumpuileva kallioinen metsikkö. Helgebodan eteläosissa on korpea ja korkeita kallioita. Mjösundintie kulkee Helgebodan läpi yhdistäen sen naapurikyliin Västankärriin ja Degerdaliin. Vuoden 1566 maakirjan mukaan Helgebodassa on ollut kahdeksan taloa. Talojen lukumäärä on hieman vaihdellut vuosisatojen kuluessa ja isojaon aikaan 1786 kylässä olleista kuudesta kantatilasta on jäljellä enää kaksi. 1860- ja 1870-luvuilla kolme kylän tiloista liitettiin läheiseen Västankärrin kartanoon. Kyläläisillä on ollut oma tuulimylly. Kylään on syntynyt työväenasutusta jo 1800-luvulla Västankärrin tiilitehtaan vuoksi. Vuonna 1904 kylään perustettiin kansakoulu. 1900-luvun alussa kylään syntyi useita pientiloja. ==Lähteet== Luokka:Kemiön kylät
Luonto yllättää aina

Luonto yllättää aina on Yle:n Pikku kakkosen kymmenosainen lastenohjelma-sarja vuodelta 2019. Pirkka-Pekka Petelius johdattaa lapsia tutustumisretkille kotimaiseen luontoon. Luon­to-oh­jel­mas­sa tii­rail­laan tänään lin­tu­ja == Juoni == Pirkka-Pekka Petelius, "Peepee" ja lapset jäljittävät joka jaksossa eri eläintä Suomen metsissä, järvillä ja jopa kaupungissa. Ryhmä etsii ja ihmettelee erilaisten eläinten elintapoja ja asuinpaikkoja. Luonnossa koetaan yllätyksiä! Peepee innostuu kaikesta, mutta lapset taitavat tehdä suurimmat oivallukset? == Rooleissa == Pirkka-Pekka Petelius alias "Peepee", Otso Purola, Erika Sironen, Lassi Sinivuori, Mea Packalén, Nuppu Tammi ja Oskari Järvelä. == Jaksot == Jakso Nimi 1\. Hirvi 2\. Ilves 3\. Joutsen 4\. Kaupunkiluonto 5\. Kyy 6\. Laavu 7\. Lintujärvi 8\. Majava 9\. Muurahaiset 10\. Siili ==Lähteet== Luokka:Suomalaiset televisio-ohjelmat Luokka:Lastenohjelmat
Verkollinen ionimoottori

Verkollinen ionimoottori () on ionimoottorityyppi, jossa ajoaineionien kiihdyttäminen tapahtuu korkeajännitteisten verkkojen aiheuttamilla sähköstaattisilla voimilla. Verkollisten ionimoottorien tuottama työntövoima on muiden ionimoottorien tapaan varsin heikko. Moottorityypin ominaisimpulssi ja hyötysuhde ovat, paitsi muihin propulsiomuotoihin, myös muihin ionimoottorityyppeihin verrattuna varsin korkeat. Luokka:Rakettitekniikka
Brianna Brown

Brianna Lynn Brown (s. 2. lokakuuta 1979 Saint Paul, Minnesota) on yhdysvaltalainen näyttelijä, joka on esiintynyt useissa televisiosarjoissa. Brown on näytellyt Lisa Nilesia General Hospitalissa (2010–2015) ja Taylor Stappordia Devious Maidsissa (2013–2015). Hänellä on ollut rooleja myös sarjoissa Dynastia, Kosto, Mentalist ja NCIS: New Orleans. ==Lähteet== Luokka:Yhdysvaltalaiset televisionäyttelijät Luokka:Vuonna 1979 syntyneet Luokka:Elävät henkilöt
Marita Kramer

Marita Kramer (s. 25. lokakuuta 2001) on itävaltalainen mäkihyppääjä. Mäkihypyn maailmancupissa Kramer kilpaili ensimmäisen kerran Hinzenbachissa helmikuussa 2017, sijoittuen 29:nneksi. Ensimmäistä kertaa kymmenen parhaan joukkoon hän pääsi Lillehammerissa joulukuussa 2019 oltuaan kymmenes. Ensimmäisen osakilpailunsa hän voitti Sapporossa tammikuussa 2020. Toisen palkintokorokesijoituksensa hän saavutti Oberstdorfissa helmikuussa 2020 oltuaan kolmas. Kaudella 2020–2021 Kramer voitti Ramsaussa joulukuussa 2020, kahdesti Titisee-Neustadtissa tammikuussa 2021 sekä maaliskuussa kauden neljä viimeistä kilpailua Nižni Tagilissa ja Tšaikovskissa. Hän voitti samalla Russia Tour Blue Birdin kokonaiskilpailun. Lisäksi hän sijoittui tammikuussa kolmanneksi Ljubnossa. Maailmancupin kokonaiskilpailussa hän oli kolmas. Marraskuussa 2021 hän voitti kauden avauskilpailun Nižni Tagilissa. Hän saavutti samalla kaudella Lillehammerissa kakkossijan ja voiton sekä voitti seuraavat kaksi kilpailua Klingenthalissa ja Ramsaun osakilpailun. Ljubnossa hän sijoittui toiseksi ja kolmanneksi. Willingenissä hän voitti, oli Hinzenbachissa toinen ja voitti Lillehammerissa. Hän voitti maailmancupin kokonaiskilpailun. Marraskuussa 2022 hän oli toinen Wisłassa ja joulukuussa kolmas Lillehammerissa. Kramer kilpaili ensimmäisen kerran aikuisten arvokisoissa Oberstdorfin MM-kilpailuissa 2021, jossa hän sijoittui sekä normaalimäessä että suurmäessä neljänneksi. Joukkuemäessä hän voitti maailmanmestaruuden ja sekajoukkuemäessä hän saavutti pronssia. Hän joutui jäämään pois Pekingin olympialaisista koronavirustartunnan vuoksi. Planican MM-kilpailuissa 2023 hän oli suurmäessä kahdestoista. Nuorten MM-kilpailuissa Kramer voitti Oberwiesenthalissa 2020 kultaa kaikissa kolmessa kilpailussa, eli normaalimäessä, joukkuemäessä ja sekajoukkuemäessä. Lisäksi hän saavutti pronssia Lahden 2019 joukkuemäessä. Mäkihypyn Continental Cupissa Kramer on voittanut kaksi osakilpailua ja sijoittunut seitsemän kertaa kolmen parhaan joukkoon. == Lähteet == * === Viitteet === Luokka:Itävaltalaiset mäkihyppääjät Luokka:Vuonna 2001 syntyneet Luokka:Elävät henkilöt
Pearce

Pearce on muun muassa seuraavien henkilöiden sukunimi: * Bobby Pearce (1851–1929), australialainen soutaja ja olympiavoittaja * David Pearce (s. 1959), brittiläinen filosofi * Gary Pearce (s. 1944), australialainen soutaja * George Hamilton Pearce (1921–2015), yhdysvaltalainen roomalaiskatolinen arkkipiispa * Guy Pearce (s. 1967), australialainen näyttelijä * Philippa Pearce (1920–2006), englantilainen lastenkirjailija * Robert Pearce (1908–1996), yhdysvaltalainen vapaapainija ja olympiavoittaja * Stuart Pearce (s. 1962), englantilainen jalkapallovalmentaja ja -puolustaja.
Pokémon Brilliant Diamond ja Shining Pearl

Pokémon Brilliant Diamond ja Pokémon Shining Pearl ovat ILCA:n kehittämät, Pokémon-pelisarjaan kuuluvat videopelit. Pelit ovat uudelleen tehdyt versiot vuonna 2006 Japanissa julkaistuista Pokémon Diamond ja Pearl -peleistä, jotka julkaistiin alun perin Nintendo DS -käsikonsolilaitteelle. Pelit julkistettiin helmikuussa 2021 Pokémon Presents -verkkotiedotevideossa. Ne julkaistiin 19. marraskuuta 2021 Nintendo Switchille. ==Lähteet== Luokka:Vuoden 2021 videopelit Luokka:Nintendo Switch -pelit Luokka:Pokémon-pelit
Kippurahännän kertomuksia

Kippurahännän kertomuksia (Les Contes du chat perché) on ranskalais- kanadalainen 15-osainen piirrossarja vuodelta 1994. Sarja perustuu Marcel Aymén kirjoihin. Sarja kertoo siskoksista Delphine ja Marinette, jotka asuvat maatilalla vanhempiensa kanssa. Tilalla asuu myös useita eläimiä, jotka osaavat puhua tyttöjen kanssa. Yle on esittänyt sarjaa 1990-luvun puolivälissä kahteen otteeseen, vuosina 1996 ja 1999.Kippurahännän kertomuksia. Eläköön kuvat -blogi. == Jaksot == #Koira (Le chien) #Kissan käpälä (La patte du chat) #Lehmät (Les vaches) #Ongelma (Le problème) #Härät (Les bœufs) #Riikinkukko (Le paon) #Hapan hanhi (Le mauvais jars) #Ankka ja pantteri (Le canard et la panthère) #Lampaat (Les moutons) #Elefantti (L'éléphant) #Hirvi ja koira (Le cerf et le chien) #Joutsenet (Les cygnes) #Iso paha susi (Le loup) #Aasi ja hevonen (L'âne et le cheval) #Maalaus (Les boîtes de peinture) == Äänirooleissa == === Suomeksi === * Tunnusmusiikin laulaa Matti Laitinen. * Tunnusmusiikin sanat Jaana Rinne. * Suomenkielisen version suomensi ja ohjasi Annika Rinne. == Lähteet == == Aiheesta muualla == * Kippurahännän kertomuksia. IMDb. Luokka:Ranskalaiset animaatiosarjat Luokka:1990-luvun piirrossarjat
Ali Saadetdin (jääkiekkoilija)

Ali Saadetdin (s. 19. huhtikuuta 1947 Tampere)Jääkiekkokirja 2020–2021, s. 487 on tataaritaustainen suomalainen jääkiekkohyökkääjä, joka pelasi neljä kautta SM-sarjaa Ilveksessä vuosina 1966–1970 ja voitti kolmesti hopeaa ja kerran pronssia. Hopeamitali tuli myös Euroopan Cupista vuonna 1967. Samassa joukkueessa Saadetdinin kanssa edustivat muun muassa taiturit Lasse Oksanen ja Reijo Hakanen sekä myöskin tataariyhteisöön kuulunut Erkan Nasib.Baibulat, Muazzez: Tampereen Islamilainen Seurakunta: juuret ja historia. Jyväskylä: Gummerus Kirjapaino Oy, 2004. ISBN 952-91-6753-9. (s. 208) Alin veli Mönävär puolestaan pelasi jääkiekkoa Ilveksessä 1950-luvulla. Ali Saadetdinin veljenpoika on IT-miljonääri Ali Urhan Saadetdin. == Tilastot == Kausi Sarja O M S P R 1966-1967 SM-sarja 19 2 4 6 10 1967-1968 SM-sarja 20 9 4 13 2 1968-1969 SM-sarja 20 6 6 12 8 1969-1970 SM-sarja 22 7 7 14 20 YHT. 81 24 21 45 40 * 3 SM-hopeaa (1968, 1969, 1970) * 1 SM-pronssi (1967) * 1 Nuorten mestaruus (1966) * Euroopan Cup -hopea (1967) ==Galleria== Tiedosto:Ali Saadetdin Ilves.jpg|Saadetdin ekana kautenaan Ilveksen edustusjoukkueessa. (1966-1967). Tiedosto:Ali Saadetdin, Markki Hakanen, Väinö Kolkka.jpg|Ali Saadetdin, Markku Hakanen ja Väinö Kolkka 1960-luvulla. Tiedosto:Ali Saadetdin Kooveen maalilla.jpg|Saadetdin Kooveen maalilla 1967. ==Lähteet== Luokka:Suomen tataarit Luokka:Suomalaiset jääkiekkoilijat Luokka:Vuonna 1947 syntyneet Luokka:Elävät henkilöt
Venäjän presidentinvaali 1991

Venäjän presidentinvaali 1991 pidettiin Neuvostoliittoon kuuluneessa Venäjän neuvostotasavallassa 12. kesäkuuta 1991. Nämä olivat ensimmäiset Venäjän presidentinvaalit maan historiassa. Vaalit pidettiin noin kolme kuukautta sen jälkeen, kun venäläiset äänestivät presidentin perustamisen ja suorien vaalien järjestämistä saman vuoden maaliskuussa pidetyssä kansanäänestyksessä. Vaalin voitti Boris Jeltsin, joka sai 58,6% äänistä. ==Lähteet== Luokka:Vuoden 1991 vaalit 1991
Venäjän presidentinvaali 1996

Venäjän presidentinvaali 1996 pidettiin Venäjällä 16. kesäkuuta 1996, ja toinen kierros 3. heinäkuuta. Vaalit voitti istuva sitoutumaton presidentti Boris Jeltsin. Jeltsin kukisti kommunistisen haastajan Gennadi Zjuganovin toisella äänestyskierroksella ja sai 54,4% äänistä. Hänen virkaanastujaisseremoniansa pidettiin 9. elokuuta 1996. Vaalit järjestettiin ensimmäisen kerran Neuvostoliiton jälkeisellä Venäjällä. ==Lähteet== Luokka:Vuoden 1996 vaalit 1996
Mari Tampere-Bezrodny

Mari Tampere-Bezrodny (s. 22. huhtikuuta 1951 Tallinna) on virolainen viulisti ja viulupedagogi.MARI TAMPERE-BEZRODNY Estonian Music Information Centre Tampere-Bezrodnyn isoäiti oli laulaja Jenny Siimon ja äiti urkuri, pianisti Aime Tampere. Tampere-Bezrodny aloitti viulunsoiton opiskelun Tallinnan lasten musiikkikoulussa Kaari Kadakin johdolla ja valmistui vuonna 1970 Tallinnan musiikkilukiosta opettajanaan Ivi Tivik. Vuonna 1975 hän valmistui Moskovan konservatoriosta, jossa oli opiskellut Igor Bezrodnyin johdolla. Hän jatkoi tämän johdolla täydentäviä opintoja vielä vuoteen 1977. Tampere-Bezrodny meni naimisiin Bezrodnyin kanssa ja sai tämän kanssa Anna-Liisa-tyttären, josta tuli vanhempiensa tavoin viulisti. Igor Bezrodnyi kuoli vuonna 1997. Tampere- Bezrodny on opettanut Viron musiikki- ja teatteriakatemiassa. Vuonna 1991 hänestä tuli siellä dosentti ja vuonna 1996 professori. Hänen opiskelijoidensa joukossa ovat olleet Eva Punder, Aet Ratassepp, Andrus ja Ruth Haav, Juhan Tralla, Kristina Kriit, Lasse Joamets, Leena Laas, Sigrid Kuulmann-Martin ja Ivi Ots. Tampere-Bezrodny on tehnyt opetustyötä myös Moskovan konservatoriossa ja vuodesta 1990 Sibelius-Akatemiassa. Hän on pitänyt mestarikursseja eri puolilla maailmaa ja toiminut useiden kansainvälisten kilpailujen tuomaristojen jäsenenä. Tampere-Bezrodny on pitänyt sooloresitaaleja ja soittanut orkesterien solistina muiden muassa Igor Bezrodnyin, Peeter Liljen, Eri Klasin, Roman Matsovin, Leonid Grinin, Eduard Serovin ja Aleksandr Lazarevin johdolla. Kansainvälisiin festivaaleihin Tampere-Bezrodny on osallistunut muiden muassa Igor Bezrodnyin, Mstislav Rostropovitšin, Dmitri Sitkovetskin, Erkki Raution, Liana Isakadzen ja Mihail Homitzerin kanssa. Hänen kamarimusiikillisiin yhteistyökumppaneihinsa ovat kuuluneet myös Bruno Lukk, Riina Gerretz, Ivari Ilja, Risto Lauriala, Aleksandra Juozapėnaitė- Eesmaa ja Peeter Paemurru. Tampere-Bezrodny on kantaesittänyt teoksia sellaisilta säveltäjiltä kuin Jaan Räätsiltä, René Eespereltä, Lepo Sumeralta ja Nikolai Rakovilta. Hän on esiintynyt myös pianistina ja cembalistina sekä johtanut kamari- ja sinfoniaorkestereita. Tampere-Bezrodnylle myönnettiin vuonna 2012 Eesti Kultuurkapital -vuosipalkinto. == Lähteet == Luokka:Virolaiset viulistit Luokka:Musiikkipedagogit Luokka:Vuonna 1951 syntyneet Luokka:Elävät henkilöt
Ede (Nigeria)

Ede on kaupunki Nigerian lounaisosassa Osunin osavaltiossa. Kaupunki sijaitsee Osunjoen äärellä ja rautatien varrella, noin 180 kilometriä Lagosista koilliseen. Kaupunki on historiallisella joruboiden asuinseudulla. Perinteisesti kaupunki kerrotaan perustetuksi noin vuonna 1500 ja perustajaksi mainitaan metsästäjä-sotapäällikkö Timi Agbale (Timi on ylimmän paikallisjohtajan arvonimi). Vuoden 2006 väestönlaskennan mukaan Eden paikallishallinnon alueella asui 159 866 ihmistä. Kaupunki on useiden maataloustuotteiden kauppakeskus ja Edeä suurempien kaupunkien kuten Osogbon, Iwon, Ifen ja Ejigbon läheisyys lisää kaupungin merkitystä. Vuonna 1906 rakennetun rautatien ajoista lähtien seudulta on viety kaakaota ja palmuöljyä. Kaupungissa toimii polytekninen oppilaitos (Federal Polytechnic), Adeleken yliopisto (toimipiste) ja siellä on vuodesta 2014 lähtien toiminut yksityinen kristillinen Redeemerin yliopisto (). == Lähteet == Luokka:Nigerian kaupungit
Amen (Vincent Buenon kappale)

Amen on itävaltalais-filippiiniläisen laulajan Vincent Buenon esittämä kappale, jolla hän edusti Itävaltaa vuoden 2021 Eurovision laulukilpailussa, Rotterdamissa. Kappale kilpaili toisessa semifinaalissa, jossa se sijoittui kahdeksitoista ja täten karsiutui finaalista. == Lähteet == Luokka:Itävallan euroviisuedustuskappaleet Luokka:Vuoden 2021 euroviisuedustuskappaleet
Virpi Lehtonen

Virpi Lehtonen (s. 1969 Oulu) on suomalainen kuvataiteilija ja taidemaalari, joka asuu ja työskentelee Helsingissä. Hän on opiskellut Lapin taidekoulussa ja valmistunut Tampereen taiteen ja viestinnän oppilaitoksesta kuvataiteilijaksi. Lehtonen on opiskellut myös taidehistoriaa ja valmistunut filosofian maisteriksi Turun yliopistosta. Hän on pitänyt useita taidenäyttelyitä ja toiminut kuvataidealan luottamustoimissa.Virpi Lehtosen CV ==Lähteet== ==Aiheesta muualla== *Virpi Lehtonen taiteilijamatrikkelissa *Virpi Lehtosen wixsite-sivut Luokka:Suomalaiset taidemaalarit Luokka:Elävät henkilöt Luokka:Vuonna 1969 syntyneet
Day of the Dead (albumi)

Day of the Dead on yhdysvaltalaisen Hollywood Undeadin 31. maaliskuuta 2015 julkaistu neljäs studioalbumi. ==Kappaleet== # # # # # # # # # # # ===Deluxe painoksen bonuskappaleet=== # * # # ===iTunes bonuskappale=== # * ===Best Buy bonuskappaleet=== # * # == Lähteet == Luokka:Hollywood Undeadin albumit Luokka:Vuoden 2015 albumit
Vesa Karonen

Vesa Karonen (s. 1945) on suomalainen kirjallisuuskriitikko ja toimittaja. Hän opiskeli kirjallisuutta Helsingin yliopistossa. Karonen on tutkijana keskittynyt erityisesti kirjailija Pentti Haanpään elämään ja kirjallisen tuotantoon. Vuonna 1985 hän julkaisi Haanpään elämäkerran Haanpään elämä.KANTO - Kansalliset toimijatiedot : Karonen, Vesa, Finto suomalainen sanasto- ja ontologiapalveluPekka Tarkka : Paras muistoni Helsingin yliopistossa, 375 humanistia, Helsingin yliopiston humanistinen tiedekunta == Julkaisuja == * Luettelo kotimaisen kirjallisuuden laudatur- ja lisensiaattitutkielmista v. 1965-1970; tekijät Vesa Karonen ja Ilpo Tiitinen. Helsingin yliopisto, Kotimaisen kirjallisuuden laitos, Helsinki 1970 * Haanpään elämä. Suomalaisen Kirjallisuuden Seuran toimituksia 419. Helsinki 1985 * Yrjö Jylhä: talvisodan runoilija; kirj. Vesa Karonen ja Panu Rajala. Otava 2009 ===Artikkeleita ja toimitustöitä=== * Maiju Lassila : Rakkautta: tragillinen lemmen tarina; esipuheen kirj. Vesa Karonen. Suomalaisen kirjallisuuden klassikoita. Suomalaisen Kirjallisuuden Seura, Helsinki 1998 * Pentti Haanpää : Korpisotaa sekä ennenjulkaisematon muistelma talvisodasta; jälkisana Vesa Karonen. 3. painos Otava 1999 * Pentti Haanpää : Noitaympyrä: romaani pohjoisesta; johdannon kirj. Vesa Karonen. Suomalaisen Kirjallisuuden Seura, Helsinki 2000 * Eino Hosia : Tuliholvin alla; esipuheen kirj. Vesa Karonen. Suomalaisen Kirjallisuuden Seura, Helsinki 2005 * Veijo Meri : Sujut: romaani; jälkisanan kirjoittanut Vesa Karonen. Otava 2007 * Arvo Turtiainen : Minun maailmaani: kirjoituksia 1932-1975; toim. ja johdantotekstit kirj. Vesa Karonen. Tammi 1978 * Pentti Haanpää : Vanha voiman mies: novelleja ja kirjoituksia. toimittanut Vesa Karonen Otava 1995 * Pentti Haanpää : Kirjeet; toimittaneet Vesa Karonen ja Esko Viirret. Otava 2005 == Lähteet == Luokka:Suomalaiset tietokirjailijat Luokka:Suomalaiset kirjallisuuskriitikot Luokka:Suomalaiset toimittajat Luokka:Vuonna 1945 syntyneet Luokka:Elävät henkilöt
Nitraus (metallurgia)

Nitraus eli typetys on teräksen pintakäsittelymenetelmä, jossa teräskappaleen pintaan johdetaan typpeä ja usein myös hiiltä niin matalassa lämpötilassa, että käsiteltävä teräskappale pysyy käsittelyn ajan kiinteänä. Kappaleen pintaan muodostuu ohut, kestävä kerros erilaisia nitridejä, joka suojaa kappaletta kulumiselta ja korroosiolta. Suojaavan nitridikerroksen paksuus on 5–20 mikrometriä. Sen alle syntyy diffuusiokerros, joka lisää kappaleen väsymislujuutta. Diffuusiokerroksen paksuus voi olla jopa millimetrin. Mustanitraukseksi kutsutussa jälkikäsittelyssä nitridikerroksen pinta muuttuu mustaksi ja hyvännäköiseksi. Nitrausta voidaan tehdä useilla eri menetelmillä. Kaasutypetyksessä eli pitkässä nitrauksessa kappaletta pidetään 30–90 tuntia uunissa, johon johdetaan ammoniakkikaasua. Uunin lämpötila on 500–530 astetta. Hiilitypetyksessä käytetään sekä ammoniakkia että hiiltä sisältävää kaasua kuten hiilidioksidia. Käsittelylämpötila on korkeampi, 570–580 astetta, jolloin käsittelyajaksi riittää 2–6 h. Tämä on nykyisin yleisin nitrausmenetelmä. Hiilitypetystä voidaan tehdä myös suolakylvyssä. Plasmatypetys tehdään alipaineuunissa. Kun hiilitypetetty kappale jälkikäsitellään vesihöyryllä tai ilokaasulla, menetelmää kutsutaan mustanitraukseksi. == Lähteet == Luokka:Metallurgia
Mandy Dingle

Mandy Dingle (kokonimi Amanda Rose Dingle) on kuvitteellinen hahmo brittiläisessä saippuasarjassa Emmerdale. Häntä on näytellyt Lisa Riley vuosina 1995–2001 ja uudelleen vuodesta 2019 lähtien. Mandy on ollut naimissa Zakin pojan vuonna 1972 syntyneen Francis ”Butch” Dinglen kanssa, joka kuoli vuonna 2000 auto-onnettomuudessa. Tämän jälkeen Mandy on ollut naimissa Paddyn kanssa. Liitto kariutui eroon, minkä seurauksena Mandy muutti pois Emmerdalesta. == Paluu sarjaan vuonna 2019 == Tammikuussa (UK 2019, (Suomessa 2020) Mandy palasi sarjaan, serkkunsa Marlon ja vaimonsa Jessie Grantin häihin. Chas luuli, että Mandy palasi Paddyn vuoksi, päätyivät tappelemaan kirkon pihalla. Mandylla oli ihan asiaakin. Mandy toi kirjeen Paddylle. Samalla selvisi, että Mandylla on poika, Vinny. Luultiin, että Vinny on Paddyn. Mandy ja Vinny poistuivat sarjasta nopeasti, mutta palasivat rahaongelmien takia takaisin kylään. == Pysyvä paluu == Mandy ja Vinny palasi sarjaan saman vuoden syksyllä. Selvisi, että Mandy ja Vinny olivat eräässä kasinolla ”töissä”. Mandy ja Vinny ryöstivät pelinappuloita kasinolta, jotta saisi ne vaihdettua rahaksi. Mandy ja Vinny salasivat tapahtumia, kunnes Lydia oli saamassa rahaa, Mandy esiintyi Lydiana, jotta saisi rahaa. Teot paljastui Dingleille. Niinpä Dinglelässä oli Dinglejen oikeudenkäynti jossa Sam, Lydia, Belle, Marlon ja Charity olivat läsnä. Mandy ja Vinny karkasivat, mutta palasivat jäätyään kiinni karkaamisesta. Dinglet antoi Mandyn ja Vinnyn jäädä sillä ehdolla, jos he puhuisivat totta. Mandy ja Vinny jäivät Dinglelään. Mandylla on toinenkin salaisuus. Vinny ei ole biologisesti Mandyn, vaan Mandy adoptoi Vinnyn itselleen. == Lähteet == Luokka:Emmerdalen hahmot
Tatjana Sorina

Tatjana Andrejevna Sorina (, o.s. Aljošina, ; s. 13. huhtikuuta 1994) on venäläinen maastohiihtäjä. Ensimmäisissä aikuisten arvokilpailuissaan Oberstdorfin MM-kilpailuissa 2021 hän sijoittui 10 kilometrin vapaan hiihtotavan kilpailussa viidenneksi, yhdistelmäkilpailussa kahdeksanneksi, 30 kilometrin perinteisen hiihtotavan yhteislähtökilpailussa yhdeksänneksi ja perinteisen hiihtotavan sprintissä 21:nneksi. Hän saavutti hopeaa Venäjän viestijoukkueessa. Pekingin olympialaisissa 2022 hän hiihti kolmannen osuuden Venäjän olympiakomitean kultaa voittaneessa viestijoukkueessa sekä sijoittui 30 kilometrin vapaan hiihtotavan yhteislähtökilpailussa viidenneksi, 10 kilometrin perinteisen hiihtotavan kilpailussa kymmenenneksi ja 15 kilometrin yhdistelmäkilpailussa 11:nneksi. Maailmancupissa Sorina kilpaili ensimmäisen kerran maaliskuussa 2017 ja sijoittui marraskuussa 2020 Rukan minikiertueella (Ruka Tripla) toiseksi. Maailmancupin kokonaiskilpailussa hän sijoitui viidenneksi kaudella 2020–2021. Saman kauden Tour de Skillä hän oli neljäs. Kaudella 2021–2022 hän sijoittui Tour de Ski -kiertueella Oberstdorfin 10 kilometrin vapaan hiihtotavan yhteislähtökilpailussa kolmanneksi ja Tourin kokonaiskilpailussa kuudenneksi. == Lähteet == Luokka:Venäläiset maastohiihtäjät Luokka:Venäläiset olympiavoittajat Luokka:Vuonna 1994 syntyneet Luokka:Elävät henkilöt
Swords and Serpents

Swords and Serpents on Interplay Productionsin kehittämä ja Acclaim Entertainmentin julkaisema tietokoneroolipeli, joka on julkaistu vuonna 1990 Nintendo Entertainment Systemille. == Pelaaminen == Pelissä pelaaja ohjaa neljän seikkailijan ryhmää, joiden pitää luolastoroolipelin tapaan voittaa labyrinttimäisessä tyrmässä lymyävä käärme. Matkan varrella ryhmä kohtaa erilaisia hirviöitä, kerää kultaa ja saa kokemuspisteitä. NES Satelliten avulla peliä voi pelata neljä pelaajaa. Pelissä on myös salasanatallennus. ==Lähteet== == Aiheesta muualla == * Luokka:Vuoden 1990 videopelit Luokka:Nintendo Entertainment System -pelit Luokka:Fantasiavideopelit Luokka:Luolastoroolipelit Luokka:Yhdysvalloissa kehitetyt videopelit
Pommeau

thumb|150px|Pommeauta. Pommeau on Normandiassa, Luoteis-Ranskassa valmistettava alkoholijuoma, jossa on sekoitettuna omenamehua ja calvadosia, normandialaista omenabrandya. Pommeau syntyi Normandiassa tarpeesta saada omenamehu säilymään paremmin. Lisäämällä vastapuristettuun omenamehuun omenatislettä mehu säilyy pitempään, ja sekoitus myös maistuu hyvältä. Pommeauta myytiin pitkään ainoastaan sen tuotantoalueella Normandiassa. Juoman tuotanto alkoi kasvaa voimakkaasti 1970-luvulla. Paikalliset tuottajat perustivat järjestön tukemaan pommeaun myynnin vapauttamista, mikä tapahtuikin Ranskassa vuonna 1981. Kymmenen vuotta myöhemmin juoma sai oman alkuperäismerkinnän (Appellation d'origine contrôlée, AOC), ja sitä alettiin myydä kautta Ranskan. Pommeauta saa ranskalaisen alkuperäismerkinnän mukaan valmistaa vain tarkoin rajatulla alueella Normandiassa, Luoteis-Ranskassa. Pommeaussa on tyypillisesti kaksi kolmasosaa omenamehua ja yksi kolmasosa nuorta calvadosia. Juomaa kypsytetään tammitynnyrissä vähintään 18 kuukauden ajan, ja sen alkoholipitoisuus on 16–18 prosenttia. Sen väri on mahonkinen ja meripihkamainen, ja aromi runsaan omenainen ja mausteinen, sävyltään usein kuivattuihin hedelmiin ja hunajaan viittaava. Sitä nautitaan usein aperitiivina, mutta myös joidenkin ruokien ja jälkiruokien kera. ==Lähteet== Luokka:Siiderityypit Luokka:Ranskalaiset juomat Luokka:Normandia
Kim Tate

Kimberley (Kim) Tate (Claire King 1989-1999, 2018, 2019-) on henkilöhahmo televisiosarjassa Emmerdale. Hän oli aikaisemmin naimisissa Frank Taten kanssa, mutta heidän avioliittonsa päättyi Kimin ja heidän poikansa Jamesin lähtöön Emmerdalesta vuonna 1999 helikopterilla. Kim ja James lensivät kopterilla Emmerdalen yllä ja suuntasivat pois Britanniasta. Myöhemmin Kim joutui rikoksensa vuoksi vankilaan, kun taas James meni sisäoppilaitokseen. Kim vapautui 2018 ja palasi Emmerdaleen. Kim joutui paluupäivänä parvekeonnettomuuteen Faith Dinglen työnnettyään hänet alas. Teosta epäiltiin myös Charitya ja hänen poikaansa Noahia. Faith tunnusti Charitylle työntäneensä Kimin. Sairaalasta Kim pidätettiin, ja hän joutui takaisin vankilaan. Täten Kim poistui sarjasta. == Pysyvä paluu == Kim palasi vankilasta kylään keväällä 2019 pysyvästi. Kimin auto teki tenät, Cain osui paikalle. Cain ei ollut iloinen nähdessään Kimin, Kim kuitenkin pääsi kylään. Kim kuntoutui täysin ja on sinnikäs liikenainen, keinoja kaihtamaton, juonitteleva ja omaa tahtoaan tavoitteleva ihminen. Jamesilla ja Kimillä on ollut vaikeuksia, mutta nyttemmin ovat he tehneet sovinnon. Pian selvisi, että Jamiella on vaimo, Andrea Tate, ja yhteinen tytär Millie. Tästä Kim hermostui, mutta oppi tulemaan toimeen Jamien perheen kanssa. Kim toimi jonkin aikaa Rhonan kanssa yhteistyössä. Mutta yhteistyö päättyi Kimin yrittäessä vokotella Rhonan miesystävän, Pete Bartonin. Sittemmin Kim yritti Cain Dingleä, mutta sekään ei onnistunut. Nyt Kim, Jamie, Graham, Andrea ja Millie asuvat Kartanossa. Kim tekee yhteistyötä Al Chapmanin kanssa. Kimin ja Jamien välejä hiersi, kun pubissa Kim sai tietää Grahamin vihastuksissaan paljastettua, että Jamie järjestii aikoinaan äitinsä vankilaan. Tästä Kim pettyi. Jamie ja Kim sopivat nopeasti. Andrea ja Kim ovat tulleet nyt paremmin toimeen. == Millien isyyssotku ja avioliitto Grahamiin == Andrean ja Millien saavuttuaan Emmerdaleen, Graham muisti, kuka Andrea oikeasti on. Graham pyysi Andreaa katsomaan Jamien perään, kun Kim oli vankilassa. Andrealla ja Grahamilla oli yhden illan suhde, josta epäiltiin Millien saaneen alkunsa. Kim kuuli tästä, hän alkoi painostamaan Grahamin vaatiessaan isyystestiä ja oikeuksiaan Andrealta, jotta Graham muuttaisi Kartanosta pois ja lähtisi kylästä. Halloweenina 2019 Kim järjesti pubissa kaikille yllätyksen, kun Graham ja Rhona alkoivat tapailla jonkin ajan päästä. Selvisi, että Graham ja Kim olivat naimissa, mutta vain paperilla. Tästä yllätyspaljastuksesta Graham suuttui ja tästä koitui ongelma Kimin ja Grahamin välille. Luokka:Emmerdalen hahmot
Kerttu Böök

Kerttu Linnea Böök (17. maaliskuuta 1898 Hämeenlinna – 9. syyskuuta 1944 Padasjoki) oli suomalainen kuvittaja, kääntäjä ja lastenkirjailija. Kerttu Böökin vanhemmat olivat opettaja, kirjailija Albert Theodor Böök ja Anna Maria Borgström.Geni.com : Kerttu Linnea BöökKirjasampo : Kerttu Böök __NOTOC__ == Teoksia == * Onnellisia päiviä : kuvakirja. Kuvataide, Helsinki 1935, 1945, ruotsiksi nimellä Lyckliga dagar; svensk text A. Ly. Bildkonst, Helsingfors 1935 == Kuvitustöitä == * Julie Ludvig : Satu sunnuntailapsesta. WSOY 1923 * Anni Swan : Satuja VI. WSOY 1923 * A. Th. Böök : Mailta ja vesiltä. WSOY 1926 * Vera Bull : Satu pikkiriikkisestä prinsessasta. WSOY 1927 * Aina Katila : Herra Hutilus : kuvakirja. Kuvataide, Helsinki 1932, ruotsiksi nimellä Slarvendarius. Bildkonst, Helsingfors 1932 * Paula Mattila : Kullanmurun satukirja; seitsemän värillistä liitekuvaa piirtänyt Kerttu Böök. Karisto 1943 == Lähteet == == Kirjallisuutta == * Inka-Maria Laitila : Kerttu Böök: taiteilija ja kuvittaja 1898-1944. Julkaisu on kirjoitettu Padasjoella 6.-16.7.1990 järjestettyyn näyttelyyn, jossa esiteltiin Kerttu Böökin maalauksia ja kuvituksia. Tekijä, Hämeenlinna 1990 == Aiheesta muualla == * Kerttu Böökin ja Hilja Waskisen yhteisnäyttely, Aamulehti, 27.02.1931, nro 57, s. 6, Kansalliskirjaston digitaaliset aineistot Luokka:Suomalaiset lasten- ja nuortenkirjailijat Luokka:Suomalaiset kuvittajat Luokka:Vuonna 1898 syntyneet Luokka:Vuonna 1944 kuolleet
Sanfourche

Sanfourche on muun muassa seuraavien henkilöiden sukunimi: * Henry Sanfourche (1775–1841), Ranskan imperiumin eversti * Jean-Baptiste Sanfourche (1831–1860), ranskalainen arkkitehti * Jean-Joseph Sanfourche (1929–2010), ranskalainen taidemaalari, runoilija, kuvittaja ja kuvanveistäjähttps://www.ledelarge.fr/5563_artiste_SANFOURCHE_Jean- Josephhttps://catalogue.bnf.fr/ark:/12148/cb12698209x * Jean-Michel Sanfourche, ranskalainen poliitikko, Souillacin pormestari 2014–2020 * Philippe Sanfourche (s. 1975), ranskalainen urheilutoimittaja * Pierre Sanfourche-Laporte (1774–1856), ranskalainen lakimies ja kirjailija * Solange Sanfourche, Marie-Claude (1922–2013), ranskalainen toisen maailmansodan aikainen vastarintataistelija. == Lähteet ==
Arvid Kaján

Arvid Leopold Kaján (9. huhtikuuta 1898 Helsinki – 31. joulukuuta 1953) oli suomalainen toimittaja. Arvid Kajánin vanhemmat olivat August Wilhelm Kaján ja Erika Augusta Salenius. Hän oli naimisissa Sara Margaretha Aschanin (s. 1899) kanssa.Geni.com : Arvid Leopold Kajan Kansaneläkelaitoksen henkilökortit -arkisto > Vuosina 1950-1958 kuolleiden henkilöiden hakemistokortit > Vuosina 1950-1958 kuolleiden henkilöiden hakemistokortit -1--1 (27) Arvid Kaján oli 1920-luvulla toimittajana Hufvudstadsbladet-lehdessä ja käytti tällöin nimimerkkiä Monocle. 1930-luvun alussa hän iittyi mukaan Lapuan liikkeen toimintaan ja kirjoitti liikkeestä ruotsinkielisen Lappoaktionen nimisen kirjan, joka ilmestyi myös suomen kielellä. Myöhemmin 1930-luvulla Kaján oli Merenkulku-Uutiset-lehden vastaavana toimittajana. "Merenkulku-Uutiset" ISH:n poliittinen perillinen. Riehuu Unionia ja sen johtoa vastaan, Merimies : Suomen merimies- ja lämmittäjä-unionin äänenkannattaja, 01.10.1937, nro 10, s. 10, Kansalliskirjaston digitaaliset aineistotHuru kom Ni att välja Er signatur II, Allas Krönika, 18.02.1928, nro 7, s. 9, Kansalliskirjaston digitaaliset aineistotMerenkulku Uutiset Sjöfarts Nyheter - Shipping News (1935), Sininen kirja : Suomen talouselämän hakemisto, 01.06.1937, nro I, s. 170, Kansalliskirjaston digitaaliset aineistot Kaján teki joulukuussa 1932 tiettävästi ensimmäisenä sanomalehtimiehenä esiintyneenä suomalaisena kaksi viikkoa kestäneen matkan Neuvostoliittoon käyden Pietarissa ja Moskovassa.Maa, missä nauru näyttää kuolleen. Suomalaisen sanomalehtimiehen vaikutelmia Venäjältä I, Ajan Suunta, 30.12.1932, nro 15, s. 1, Kansalliskirjaston digitaaliset aineistot == Teoksia == * Lappoaktionen. Hangö 1930, ilmestyi suomen kielellä Pertti Uotilan toimittamana nimellä Lapuan nousu Gummerus 1930 == Lähteet == == Aiheesta muualla == * Arvid Kaján : Neuvostomaata sanoin ja kuvin, Suomen Kuvalehti, 07.01.1933, nro 2, s. 8, Kansalliskirjaston digitaaliset aineistot * Maa, missä nauru näyttää kuolleen... Suomalaisen sanomalehtimiehen vaikutelmia Venäjältä I, Ajan Suunta, 30.12.1932, nro 15, s. 1, Kansalliskirjaston digitaaliset aineistot * Maa, missä nauru näyttää kuolleen... Suomalaisen sanomalehtimiehen vaikutelmia Venäjältä II, Ajan Suunta, 04.01.1933, nro 3, s. 1, Kansalliskirjaston digitaaliset aineistot * Maa, missä nauru näyttää kuolleen... Suomalaisen sanomalehtimiehen vaikutelmia Venäjältä III, Ajan Suunta, 09.01.1933, nro 6, s. 1, Kansalliskirjaston digitaaliset aineistot * Maa, missä nauru näyttää kuolleen... Suomalaisen sanomalehtimiehen vaikutelmia Venäjältä IV, Ajan Suunta, 03.03.1933, nro 52, s. 3, Kansalliskirjaston digitaaliset aineistot Luokka:Suomalaiset toimittajat Luokka:Vuonna 1898 syntyneet Luokka:Vuonna 1953 kuolleet